Priekšlikums ir daļa no to pasākumu klāsta, kuri izstrādāti, reaģējot uz pašreizējo Covid-19 pandēmiju, piemēram, Investīciju iniciatīva reaģēšanai uz koronavīrusu, un tas papildina citus instrumentus, kas atbalsta nodarbinātību, piemēram, Eiropas Sociālo fondu un Eiropas Stratēģisko investīciju fondu (ESIF)/programmu InvestEU. Izmantojot aizņēmumus un aizdevumus šajā konkrētajā Covid-19 uzliesmojuma gadījumā, lai atbalstītu dalībvalstis, šis priekšlikums kalpo par otro aizsardzības līniju, lai finansētu saīsināta darba laika shēmas un līdzīgus pasākumus, palīdzot aizsargāt darbvietas un līdz ar to darbiniekus un pašnodarbinātās personas pret bezdarba risku.

a)PĶR diagnostikas testu veikšanas finansēšana. Veselības ministrs uzdeva Valsts veselības fondam noslēgt ar ieinteresētajām laboratorijām līgumus par SARS-CoV-2 diagnostisko RT-PĶR testu veikšanu. Testu izmaksas tika finansētas no valsts budžeta, un tās bija samērīgas ar to cilvēku skaitu, kuri pieteicās testēšanai;

PADOMES ĪSTENOŠANAS LĒMUMS,

ar kuru groza Īstenošanas lēmumu (ES) 2020/1353, ar ko Polijas Republikai saskaņā ar Regulu (ES) 2020/672 piešķir pagaidu atbalstu bezdarba risku mazināšanai ārkārtas situācijā pēc Covid-19 uzliesmojuma

EIROPAS SAVIENĪBAS PADOME,

ņemot vērā Līgumu par Eiropas Savienības darbību,

ņemot vērā Padomes Regulu (ES) 2020/672 (2020. gada 19. maijs), ar ko izveido Eiropas pagaidu atbalsta instrumentu bezdarba risku mazināšanai ārkārtas situācijā (SURE) pēc Covid-19 uzliesmojuma, un jo īpaši tās 6. panta 1. punktu,

ņemot vērā Eiropas Komisijas priekšlikumu,

tā kā:

(1)Pēc 2020. gada 6. augustā saņemtā Polijas lūguma Padome ar Īstenošanas lēmumu (ES) 2020/1353 piešķīra Polijai finansiālo palīdzību aizdevuma veidā, kura maksimālais apmērs ir 11 236 693 087 EUR, maksimālais vidējais termiņš ir 15 gadi un pieejamības periods – 18 mēneši, lai papildinātu Polijas valsts centienus novērst Covid-19 uzliesmojuma ietekmi un reaģētu uz minētā uzliesmojuma sociālekonomiskajām sekām darba ņēmējiem un pašnodarbinātajiem.

(2)Polijai aizdevums bija jāizmanto tam, lai finansētu saīsināta darba laika shēmas un līdzīgus pasākumus, kas minēti Īstenošanas lēmuma (ES) 2020/1353 3. pantā.

(3)Covid-19 uzliesmojums ir imobilizējis būtisku darbaspēka daļu Polijā. Tas ir izraisījis joprojām pēkšņu un būtisku publisko izdevumu pieaugumu Polijā saistībā ar jauniem pasākumiem, proti, PĶR testēšanu un naudas pabalstiem veselības aprūpes darbiniekiem, kuri iesaistīti cīņā pret Covid-19.

(4)Covid-19 uzliesmojumam un ārkārtas pasākumiem, kurus Polija īstenoja 2020., 2021. un 2022. gadā, lai ierobežotu slimības uzliesmojumu un tā sociālekonomiskās un ar veselību saistītās sekas, bija un vēl aizvien ir dramatiska ietekme uz publiskajām finansēm. Polijas vispārējās valdības budžeta deficīts un parāds 2020. gadā bija attiecīgi 6,9 % un 57,1 % no iekšzemes kopprodukta (IKP), kas līdz 2021. gada beigām samazinājās attiecīgi līdz 1,9 % un 53,8 %. Saskaņā ar Komisijas 2022. gada pavasara prognozi ir sagaidāms, ka Polijas vispārējās valdības budžeta deficīts un parāds līdz 2022. gada beigām būs attiecīgi 4,0 % un 50,8 % no IKP. Saskaņā ar Komisijas 2022. gada vasaras prognozi tiek prognozēts, ka Polijas IKP 2022. gadā pieaugs par 5,2 %.

(5)Polija 2022. gada 19. septembrī lūdza Savienību paplašināt to pasākumu sarakstu, kuriem finansiālā palīdzība jau ir piešķirta ar Īstenošanas lēmumu (ES) 2020/1353, lai turpinātu papildināt 2020., 2021. un 2022. gadā īstenotos valsts centienus novērst Covid-19 uzliesmojuma ietekmi un reaģēt uz uzliesmojuma sociālekonomiskajām sekām darba ņēmējiem un pašnodarbinātajiem (“lūgums”). Konkrētāk, Polija ieviesa virkni ar veselību saistītu pasākumu Covid-19 uzliesmojuma novēršanai, kuri izklāstīti 6. un 7. apsvērumā.

(6)Pamatojoties uz “2020. gada 2. marta Likumu par īpašiem risinājumiem saistībā ar Covid-19, citu infekcijas slimību un to izraisīto krīzes situāciju profilaksi, apkarošanu un izskaušanu”, veselības ministrs uzdeva Valsts veselības fondam noslēgt ar ieinteresētajām laboratorijām līgumus par SARS-CoV-2 diagnostisko RT-PĶR testu veikšanu. Testu izmaksas tika finansētas no valsts budžeta, un tās bija samērīgas ar to cilvēku skaitu, kuri pieteicās testēšanai. Kā minēts lūgumā, SURE ietvaros tiek prasīts finansēt tikai 2020. un 2021. gadā patērētos izdevumus. Pasākums ir jauns un tika īstenots no 2020. gada aprīļa beigām līdz 2022. gada marta beigām.

(7)Pamatojoties uz “2020. gada 2. marta Likumu par īpašiem risinājumiem saistībā ar Covid-19, citu infekcijas slimību un to izraisīto krīzes situāciju profilaksi, apkarošanu un izskaušanu” un “2020. gada 14. augusta Likumu, ar ko groza konkrētus aktus, lai nodrošinātu veselības aizsardzības darbības saistībā ar Covid-19 epidēmiju un pēc tās beigām”, veselības ministrs uzdeva Valsts veselības fondam pārskaitīt medicīnas struktūrām, kuras veic medicīniskas darbības, līdzekļus, kuri paredzēti naudas pabalstu piešķiršanai veselības aprūpes darbiniekiem, kas iesaistīti cīņā pret Covid-19, kā minēts lūgumā. Pasākums ietver to izmaksu segšanu, kuras saistītas ar papildu ikmēneša naudas pabalsta piešķiršanu medicīnas speciālistiem un vienreizēju papildu naudas pabalstu citiem veselības aprūpes darbiniekiem. Pabalsts tika piešķirts personām, kuras medicīnisko vienību organizatoriskajās vienībās piedalījās veselības aprūpes pakalpojumu sniegšanā un kurām bija tiešs kontakts ar pacientiem, kuri ir inficēti vai par kuriem ir aizdomas, ka viņi ir inficēti ar SARS-CoV-2 vīrusu. SURE ietvaros tiek prasīts finansēt tikai izdevumus, kas radušies 2020. un 2021. gadā. Pasākums ir jauns un tika īstenots no 2020. gada septembra līdz 2022. gada marta beigām.

(8)Polija atbilst Regulas (ES) 2020/672 3. pantā izklāstītajiem nosacījumiem finansiālās palīdzības pieprasīšanai. Polija ir sniegusi Komisijai atbilstošus pierādījumus par to, ka faktiskie un plānotie publiskie izdevumi no 2020. gada 11. februāra ir palielinājušies par 11 826 003 428 EUR sakarā ar valsts pasākumiem, kas veikti, lai novērstu Covid-19 uzliesmojuma sociālekonomisko ietekmi. Tas ir pēkšņs un būtisks pieaugums, jo tas ir saistīts arī ar jaunajiem ar veselību saistītajiem pasākumiem Covid-19 uzliesmojuma novēršanai, kuri aptver ievērojamu Polijas uzņēmumu un darbaspēka daļu. Polija plāno finansēt 9 100 000 EUR no palielinātās izdevumu summas saistībā ar jaunajiem ar veselību saistītajiem pasākumiem, izmantojot Savienības fondus no ES budžeta, un 580 210 341 EUR, izmantojot savu finansējumu.

(9)Komisija saskaņā ar Regulas (ES) 2020/672 6. pantu ir apspriedusies ar Poliju un pārbaudījusi faktisko un plānoto publisko izdevumu pēkšņo un būtisko pieaugumu, kas tieši saistīts ar saīsināta darba laika shēmām un līdzīgiem pasākumiem, kā arī ar attiecīgo ar veselību saistīto pasākumu ieviešanu Covid-19 uzliesmojuma sakarā, kā minēts 2022. gada 19. septembra lūgumā.

(10)Ar veselību saistītie pasākumi, par kuriem Polija 2022. gada 19. septembrī iesniedza lūgumu un kuri minēti 6. un 7. apsvērumā, atbilst 1 672 546 359 EUR.

(11)Tāpēc finansiālajai palīdzībai, kas jau piešķirta ar Īstenošanas lēmumu (ES) 2020/1353, būtu jāattiecas arī uz jaunajiem pasākumiem, kuri minēti 6. un 7. apsvērumā.

(12)Šim lēmumam nebūtu jāskar to procedūru iznākums, kuras var tikt veiktas saistībā ar iekšējā tirgus darbības traucējumiem, jo īpaši saskaņā ar Līguma 107. un 108. pantu. Tas neatbrīvo dalībvalstis no prasības saskaņā ar Līguma 108. pantu ziņot Komisijai par potenciālajiem valsts atbalsta gadījumiem.

(13)Polijai būtu regulāri jāinformē Komisija par plānoto publisko izdevumu izpildi, lai Komisija varētu novērtēt, cik lielā mērā Polija ir izpildījusi minētos izdevumus,